唐堯欽 (明朝)

唐堯欽（），字寅可，號韋軒，福建漳州府長泰縣方成里田中央社（今屬興泰開發區積山村）人。明朝政治人物。

 生平 
隆庆元年（1567年）丁卯科福建鄉試第四十七名舉人。隆慶五年（1571年）登辛未科三甲第四名進士。吏部觀政，授中书舍人，萬曆二年（1574年）养病，丁憂，萬曆十年（1582年）复除原官，六月选授工科給事中，十二年十二月升兵科右，十三年五月与刑部主事王德新担任四川考试官，遷工科左给事中，十五年二月升刑科都给事中，十七年三月升太僕寺少卿，十九年三月升南京太僕寺卿，二十年告病辞官。不畏权贵，敢于直谏。卒賜祭葬，所著有《崖略篇》。《唐堯欽傳》：唐堯欽，字寅可，長泰人。隆慶辛未進士，授中書舍人，選工科給事中。觸時感事，多所建白。轉兵科左給事中，主試四川，得士稱盛。遷刑科都給事中，有錦衣貽承憲乞父鄭福葬地。福，皇貴妃祖也。上給與墳價五千兩，欽上疏力言：“祖宗成憲，妃祖無與葬之例，祖既如此，父當何如。妃祖如此，后祖謂何。將來紛紛陳乞，豈有底止。”上不從，然貴戚肅然憚之。司禮監張鯨怙權黷貨。事發，上罪諸黨附者，念鯨侍奉年老姑，准策勵供事，欽抗疏謂：“黨附之罪，皆鯨罪也。群奸伏辜，首惡獨庇，法安在。且中外藉藉，不聞公道而聞厚賄，陛下以賄罪鯨，復以賄用之乎。”語觸忌甚危，時與同官李沂疏同上，上大怒，明日旨下，杖沂六十，而欽姑免究。旋陞太僕寺少卿，條陳馬政，鑿鑿可行。遷南京太僕寺卿，以人言拂衣歸。居家儉約，性孝友，分産給諸弟姪。卒，賜祭葬。所著有《崖略篇》。

 家族 
曾祖唐纘緒；祖父唐元剛；父唐汝祥，母余氏。具庆下。

参考文献

Y
Category:長泰人
Category:隆慶元年丁卯科福建鄉試舉人
Category:明朝工科給事中
Category:明朝工科左給事中
Category:明朝南京太僕寺卿
Category:明朝中书舍人
Category:明朝刑科都给事中
Category:明朝太僕寺少卿
Category:明朝兵科右給事中